اسلام آباد(اے پی پی) وزیراعظم نا خصوصی کمکار حوالکاری وشینکاری ڈاکٹر فردوس عاشق اعوان پارینے کہ ننے قومی جوزہ، سیوت وسخا تون اسہ ایلو نا احساس و خیال ءِ تخوئی ءِ، سلام پیش کینہ ہمو ڈاکٹر، نرس و طبی عملہ ءِ ہرا دا جوزہ تون خذمت نا عظیم مثال مننگ ُ۔ حکومت تینا زمواری تیان جوانی اٹ بلد ءِ، بنجائی و صوبائی حکومت آک و غٹ تعلقدار ادارہ غاک الس نا رکھ و سلامتی کن پورو تندہی اٹ کاریم کننگ ُ۔ پنچ شنبے نادے آ خصوصی کمکار ڈاکٹر فردوس عاشق اعوان تینا ٹویٹ اٹی پارے کہ ہربندغ نا زمواری ءِ کہ احتیاطی تدابیر آنئے بیرہ تینٹ عمل کیر بلکن تینا دامون ایمون نا خلقت نا جان جوڑی نا ہم خیال ءِ تخر، نن کرونا نا دَین آن قومی عزم اتون جنگ کروئی ءِ ، حوصلہ و پامداری اتون احتیاطی تدابیر آ عمل کروئی ءِ۔ اوپارے کہ مچی کروک آ جاگہ غاتیا ہنپبو، دوملفنگ آن توبو تینے، و اوفتے دم دم آ سلبو، چین نا الس ہرامثالی ڈسپلن و یکسوئی اٹ دادین اتون مون تسر داڑآن سبخ ملک کہ اجتماعی کہول آ کوشست کننگ آن دا وائرس آن جانءِ خلاص کننگ مریک۔
